L 183/18 Jurnalul Oficial al Uniunii Europene 24.6.2014 REGULAMENTUL DELEGAT (UE) NR. 694/2014 AL COMISIEI din 17 decembrie 2013 de completare a Directivei 2011/61/UE a Parlamentului European și a Consiliului în ceea ce priveşte standardele tehnice de reglementare care stabilesc tipurile de administratori ai fondurilor de inves- tiții alternative (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2011/61/UE a Parlamentului European și a Consiliului din 8 iunie 2011 privind administra- torii fondurilor de investiții alternative și de modificare a Directivelor 2003/41/CE și 2009/65/CE și a Regulamen- telor (CE) nr. 1060/2009 şi (UE) nr. 1095/2010 (), în special articolul 4 alineatul (4), întrucât: (1) Este important ca standardele tehnice de reglementare care stabilesc tipurile de AFIA să vină în completarea normelor prevăzute de Directiva 2011/61/UE, astfel încât anumite cerințe ale directivei să se aplice AFIA în mod uniform. (2) Este oportun să se facă distincţie între AFIA care administrează FIA de tip deschis, FIA de tip închis sau ambele tipuri de FIA, astfel încât normele privind gestionarea lichidităților şi procedurile de evaluare prevăzute de Direc- tiva 2011/61/UE să se aplice în mod corect pentru AFIA. (3 Elementul de diferențiere între AFIA care administrează FIA de tip deschis și AFIA care administrează FIA de tip închis ar trebui să fie faptul că FIA de tip deschis răscumpără sau rambursează investitorilor săi acţiunile sau unitățile fondului, la cererea oricăruia dintre acționari sau dintre deţinătorii de unităţi, înainte de începerea fazei de lichidare sau de închidere a activității şi aceasta în conformitate cu procedurile şi frecvența stabilite în regulile sau în actul constitutiv, în prospectul sau în documentele de ofertă ale acestuia. O reducere a capitalului FIA legată de distribuiri efectuate în conformitate cu regulile sau actul constitutiv, cu prospectul sau cu documentele de ofertă ale FIA, inclusiv o reducere care a fost autorizată printr-o hotărâre a acţionarilor sau a deţinătorilor de unități adoptată în conformitate cu regulile sau actul constitutiv, cu prospectul sau cu documentele de ofertă ale FIA, nu ar trebui să fie luată în considerare pentru a determina dacă fondul este sau nu un FIA de tip deschis. (4) Răscumpărările sau rambursările care ar trebui să fie relevante pentru a se determina dacă un AFIA administrează FIA de tip deschis sau de tip închis ar trebui să fie numai cele efectuate din activele FIA. Prin urmare, faptul că acţiunile sau unităţile FIA pot fi negociate pe o piață secundară și nu sunt răscumpărate sau rambursate de FIA nu ar trebui să fie luat în considerare pentru a determina dacă fondul este sau nu un FIA de tip deschis. (5)  AFIA care administrează, în același timp, unul sau mai multe FIA de tip deschis şi unul sau mai multe FIA de tip închis ar trebui să aplice fiecărui FIA normele specifice aferente tipului relevant de FIA. (6)  Orice modificare a politicii de răscumpărare a FIA care implică faptul că un FIA nu mai poate fie considerat de tip deschis sau de tip închis ar trebui să îl determine pe AFIA să nu mai aplice normele aferente vechii politici de răscumpărare a FIA pe care îl administrează şi să aplice normele aferente noii politici de răscumpărare a FIA respectiv. (7)  În sensul articolului 61 alineatele (3) și (4) din Directiva 2011/61/UE, ar trebui să se țină seama de structurile juri- dice în temeiul cărora au fost înființate FIA de tip închis înainte de 22 iulie 2013. În momentul adoptării direc- tivei, nu exista nicio definiție armonizată la nivelul Uniunii în ceea ce priveşte structura juridică a FIA de tip închis, structura acestora fiind diferită de la un stat membru la altul. Textul directivei reflectă această realitate, cali- ficând drept FIA de tip închis anumite structuri juridice existente pentru care nu pot fi exercitate drepturi de rambursare în cursul unei perioade de 5 ani de la data investiției inițiale. Articolul 61 alineatele (3) și (4) din Directiva 2011/61/UE prevede perioade de tranziție în care AFIA existenți, în măsura în care administrează FIA de tip închis care se află în stadii avansate sau în stadiul final al ciclului lor de investiții, astfel cum reiese din data () J0L174,1.7.2011,p.1.